ลดภาษีน้ำมัน พ่นพิษสรรพสามิตเก็บรายได้ต่ำเป้า 2.65 หมื่นล้านบาท
สรรพสามิตเก็บภาษี 7 เดือนแรกของปี งบประมาณ 2565 ต่ำกว่าเป้า 2.65 หมื่นล้านบาท จากการลดภาษีน้ำมันดีเซล
5 มิ.ย. 2565

นายพรชัย ฐีระเวช ผู้อำนวยการสำนักงานเศรษฐกิจการคลัง (สศค.) เปิด เผยผลการจดัเก็บรายได้รัฐบาลสุทธิในช่วง 7 เดือนแรกของปี งบประมาณ 2565 (ตุลาคม 2564 – เมษายน 2565)รัฐบาลจัดเก็บรายได้สุทธิจำนวน 1,276,872 ล้านบาท สูงกว่าประมาณการตามเอกสารงบประมาณ 45,804 ล้านบาท หรือร้อยละ 3.7 และสูงกว่าช่วงเดียวกันของปีก่อนร้อยละ 4.5 เนื่องจากการจัดเก็บรายได้ของกรมสรรพากรสูงกว่าประมาณการ ทั้งจากภาษีมูลค่าเพิ่ม ภาษีเงินได้นิติบุคคล และภาษีเงินได้บุคคลธรรมดา โดยเป็นผลจากมูลค่าการนำเข้าที่ขยายตัวอย่างมีนัยสำคัญตลอดจนรายได้ของนิติบุคคลและบุคคลธรรมดาที่ฟื้นตัวอย่างต่อเนื่อง


ขณะที่การจดัเก็บรายไดข้องกรมสรรพสามิตและส่วนราชการอื่นต่ำกว่าประมาณการ เนื่องจากมีการดำเนินมาตรการลดภาษีสรรพสามิตสำหรับน้ำมันดีเซล 3 บาทต่อลิตร เพื่อบรรเทาความเดือดร้อนของประชาชนเป็นการชั่วคราวจากราคาน้ำมันดิบในตลาดโลกที่ปรับตัวสูงขึ้นประกอบกับการเลื่อนนำส่งค่าใบอนุญาตให้ประกอบกิจการโทรคมนาคม (4G และ 5G) จากเดือนเมษายน 2565 ไปนา ส่งในเดือนพฤษภาคม 2565